Vyf beseer tydens transitorooftog in Noordwes | Maroela Media
Vyf beseer tydens transitorooftog in Noordwes
Vyf mense, insluitend 'n negejarige seun, is na 'n hospitaal geneem ná 'n transitorooftog Maandag op die R556 Sun City-pad in Bapong, Rustenburg in Noordwes.
Werner Vermaak, woordvoerder van ER24, het gesê paramedici van ER24 en nooddienste het omstreeks 11:00 by die toneel opgedaag. "Twee voertuie is beskadig. Drie veiligheidswagte het geringe beserings opgedoen. 'n Pa en sy negejarige seun was in skok op die toneel," het hy gesê. Die rowers het na bewering hul motor gekaap.
"ER24 het die drie veiligheidswagte en die pa en seun na 'n nabygeleë hospitaal geneem vir mediese behandeling."
Pretoriase dokter tydens huisroof geskiet
Nuwe nasionale sport in Suid-Afrika te danke aan die piesang republiek! Gaan net flippen erger raak. Moes hoed se mense nie die mense op pas nie? Hulle word gevolg met helikopters hier by ons in Wes-Rand…
Dit sal absoluut nooit ophou nie. Moor, roof, diefstal, aanranding………… hoe op deesaarde wil jy 'n land bou met sulke landsburgers.
Hoe minder geld daar is vir noodsaaklike dienste hoe meer floreer misdadigers. Ons stuur af op 'n Mad Max staat